Legal Document

Category: 775

Text:
65. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 67088 της 13/28 Νοεμ. 1978 (ΦΕΚ Β΄ 1032) Περί διαρθρώσεως της υπηρεσίας του Υποθηκοφυλακείου Αθηνών. Έχοντες υπ’ όψει: 1)Τας διατάξεις του άρθρ. 16 του Νόμ. 724/1977 «περί του προσωπικού των εμμίσθων Υποθηκοφυλακείων κλπ.» και 2)την υπ’ αριθ. 775/30.6.78 πρότασιν του Προϊσταμένου του Υποθηκοφυλακείου Αθηνών, αποφασίζομεν: Η Υπηρεσία του Υποθηκοφυλακείου Αθηνών διαιρείται εις Διευθύνσεις και Τμήματα, ως κάτωθι: Βασική διάρθρωση Άρθρ.1.-«α)Διεύθυνση Μεταγραφών. β)Διεύθυνση Υποθηκών. γ)Διεύθυνση Κατασχέσεων και Διεκδικήσεων. δ)Διεύθυνση Παλαιών Τίτλων. ε)Διεύθυνση Διαχείρισης. στ)Διεύθυνση Ανανέωσης Φθαρμένων Βιβλίων, Αρχείου και Μηχανογράφησης. ζ)Τμήμα Προσωπικού και Γραμματείας». Το άρθρ. 1 αντικαταστάθηκε ως άνω από την 48929/27 Ιουν.-24 Ιουλ. 1984 (ΦΕΚ Β΄ 496) απόφ. Υπ. Δικαιοσύνης. Διάρθρωσις-Αρμοδιότητες Διευθύνσεως  Μεταγραφών Άρθρ.2.-1.Την Διεύθυνσιν Μεταγραφών συγκροτούν τα κάτωθι τμήματα: α)Τμήμα ελέγχου και χαρακτηρισμού μεταγραφών. β)Τμήμα καταχωρίσεως μεταγραφών. γ)Τμήμα εκδόσεως πιστοποιητικών επί μεταγραφών. δ)Τμήμα εκδόσεως δυσχερών πιστοποιητικών. 2.Η αρμοδιότης της Διευθύνσεως Μεταγραφών ανάγεται εις τα κάτωθι θέματα, κατανεμόμενα μεταξύ των τμημάτων αυτής, ως έπεται: α)Τμήμα ελέγχου και χαρακτηρισμού μεταγραφών: Ο έλεγχος των προς μεταγραφήν ή σημείωσιν εισαχθεισών πράξεων ή δικαστικών αποφάσεων κλπ. από απόψεως τοπικής αρμοδιότητος, νομιμότητος των συνοδευόντων αυτάς δικαιολογητικών και ο χαρακτηρισμός των ονοματεπωνύμων συμβαλλομένων, βάσει των οποίων θα γίνουν αι σχετικαί εις τα επί τούτο βιβλία καταχωρήσεις (άρθρ. 1-4 Β.Δ. 533/1963). β)Τμήμα καταχωρίσεως μεταγραφών: (Αντί για τη σελ. 508,37) Σελ. 508,37(α) Τεύχος Ζ102-Σελ. 133 Οργανισμός Υποθηκοφυλακείων 6.Η.α.64-65 Η μέριμνα δια την ανεύρεσιν των οικείων μερίδων των εις τας κατατεθείσας προς μεταγραφήν ή σημείωσιν πράξεις ή δικαστικάς αποφάσεις κλπ. συμβαλλομένων προσώπων, την εν συνεχεία ενημέρωσιν τούτων, και εν ανυπαρξία μερίδος την παραχώρησιν νέας τοιαύτης (άρθρ. 19 Β.Δ. 533/1963) και σύνταξιν της υπό του άρθρ. 5 του Ν.Δ. 4201/ 1961 και 18 Β.Δ. 533/1963 προβλεπομένης πράξεως μεταγραφής. γ)Τμήμα εκδόσεως πιστοποιητικών επί μεταγραφών: Η μέριμνα δια την έκδοσιν των επ’ ευκαιρία της μεταγραφής ή σημειώσεως αιτουμένων διαφόρων πιστοποιητικών. δ)Τμήμα εκδόσεως δυσχερών πιστοποιητικών: Η μέριμνα δια την έκδοσιν παντός πιστοποιητικού οιασδήποτε Διευθύνσεως ή τμήματος το οποίον παρουσιάζει ιδιαιτέραν δυσχέρειαν, είτε από απόψεως απαιτουμένου δια την έκδοσίν του χρόνου, είτε από νομικής απόψεως. Διάρθρωσις-Αρμοδιότητες Διευθύνσεως Υποθηκών Άρθρ.3.-1.Την Διεύθυνσιν Υποθηκών συγκροτούν τα κάτωθι τμήματα: α)Τμήμα ελέγχου και τακτοποιήσεως εγγραφών. β)Τμήμα καταχωρίσεως εις τόμους υποθηκών. γ)Τμήμα εξαλείψεων. δ)Τμήμα εκδόσεως πιστοποιητικών. 2.Η αρμοδιότης της Διευθύνσεως Υποθηκών ανάγεται εις τα κάτωθι θέματα, κατανεμόμενα μεταξύ των τμημάτων αυτής ως έπεται: α)Τμήμα ελέγχου και τακτοποιήσεως εγγραφών: Ο έλεγχος των προς εγγραφήν υποθήκης ή προσημειώσεως υποθήκης ή άλλης υπό του νόμου προβλεπομένης σημειώσεως εις τα οικεία βιβλία υποθηκών εισαχθεισών πράξεων ή δικαστικών αποφάσεων, από απόψεως τοπικής αρμοδιότητος, νομιμότητος, συνοδευόντων αυτάς δικαιολογητικών και εν συνεχεία η ευρετηρίασις εις τα σχετικά βιβλία υποθηκών ή συσχέτησις τούτων με προηγουμένην εγγραφήν. β)Τμήμα καταχωρίσεως εις τόμους υποθηκών: Η μέριμνα δια την καταχώρησιν τόσον εις τους νέους όσον και εις τους παλαιούς τόμους υποθηκών των υποβληθεισών και γενομένων αποδεκτών εγγραφών υποθηκών η προσημειώσεων. γ)Τμήμα εξαλείψεων: Η μέριμνα δια την εξάλειψιν, άρσιν ή διαγραφήν των εις τα βιβλία των υποθηκών ή κατασχέσεων υφισταμένων υποθηκών, προσημειώσεων, κατασχέσεων ή άλλων σημειώσεων και την έκδοσιν των επ’ ευκαιρία τούτων αιτουμένων διαφόρων πιστοποιητικών. Σελ. 508,38(α) Τεύχος Ζ102-Σελ. 134 δ)Τμήμα εκδόσεως πιστοποιητικών επί εγγραφών: Η μέριμνα δια την έκδοσιν των επ’ ευκαιρία της εγγραφής υποθήκης ή προσημειώσεως υποθήκης ή σημειώσεως αιτουμένων διαφόρων πιστοποιητικών. Διάρθρωσις-αρμοδιότητες Διευθύνσεως  Κατασχέσεων και Διεκδικήσεων Άρθρ.4.-1.Την Διεύθυνσιν Κατασχέσεων και Διεκδικήσεων συγκροτούν τα κάτωθι τμήματα: α)Τμήμα Κατασχέσεων. β)Τμήμα Διεκδικήσεων. 2.Η αρμοδιότης της Διευθύνσεως Κατασχέσεων και Διεκδικήσεων ανάγεται εις τα κάτωθι θέματα κατανεμόμενα μεταξύ των τμημάτων αυτής, ως έπεται: α)Τμήμα Κατασχέσεων: Ο έλεγχος των προς εγγραφήν επιδοθεισών κατασχέσεων κλπ. εις τα προς τούτο βιβλία των κατασχέσεων από απόψεως τοπικής αρμοδιότητος και νομιμότητος, η εν συνεχεία ευρετηρίασις των εις τα επί τούτω αλφαβητικά ευρετήρια, η καταχώρησις βάσει της συνοδευούσης αυτάς περιλήψεως, εις τα σχετικά βιβλία των κατασχέσεων, η έκδοσις των επ’ ευκαιρία αυτών αιτουμένων πιστοποιητικών και η τήρησις των διατάξεων του άρθρ. 8 και επομ. του Ν.Δ. 4201/1961 «περί αναγκαστικών απαλλοτριώσεων». β)Τμήμα Διεκδικήσεων: Ο έλεγχος των προς εγγραφήν εισαχθεισών αγωγών, από απόψεως τοπικής αρμοδιότητος και νομιμότητος, η καταχώρησις των εγγραπτέων, μετά προηγουμένην ευρετηρίασιν, εις τα επί τούτω βιβλία των Διεκδικήσεων, η καταχώρησις βάσει των υποβληθέντων δικαιολογητικών εις την οικείαν στήλην των βιβλίων των διεκδικήσεων της σχετικής διαγραφής ή σημειώσεως και έκδοσις των επ’ ευκαιρία των ανωτέρω αιτουμένων πιστοποιητικών. Αρμοδιότητες Διεύθυνσης Παλαιών Τίτλων Άρθρ.5.-«Η αρμοδιότητα της Διεύθυνσης Παλαιών Τίτλων ανάγεται, στη μέριμνα για την έκδοση των διαφόρων βάσει των υποβληθεισών αιτήσεων πιστοποιητικών ή αντιγράφων επί παλαιών τίτλων». Το άρθρ. 5 αντικαταστάθηκε ως άνω από την 48929/27 Ιουν.-24 Ιουλ. 1984 (ΦΕΚ Β΄ 496) απόφ. Υπ. Δικαιοσύνης. 6.Η.α.65 Οργανισμός Υποθηκοφυλακείων Διάρθρωσις-αρμοδιότητες Διευθύνσεως  Διαχειρίσεως Άρθρ.6.-1.Την Διεύθυνσιν Διαχειρίσεως συγκροτούν τα κάτωθι τμήματα: α)Τμήμα παραλαβής εγγράφων και εισπράξεως τελών και δικαιωμάτων. β)Τμήμα Χαρτοσήμου και επιστροφών. γ)Τμήμα ελέγχου και παραδόσεως πιστοποιητικών. 2.Η αρμοδιότης της Διευθύνσεως Διαχειρίσεως ανάγεται εις τα κάτωθι θέματα κατανεμόμενα μεταξύ των τμημάτων αυτής, ως έπεται: α)Τμήμα παραλαβής εγγράφων και εισπράξεως τελών και δικαιωμάτων. Η μέριμνα δια την, κατά σειράν προσελεύσεως των ενδιαφερομένων, παραλαβήν των διαφόρων πράξεων, δικαστικών αποφάσεων ή αιτήσεων κλπ. προηγουμένου συνοπτικού ελέγχου τοπικής αρμοδιότητος και νομιμότητος, την είσπραξιν των υπό του νόμου προβλεπομένων τελών και δικαιωμάτων, την χορήγησιν εις τον ενδιαφερόμενον σημειώματος περί των εισπραχθέντων τελών και δικαιωμάτων, την καταχώρησιν τούτων εις το Γενικόν Βιβλίον Εκθέσεων (άρθρ. 1 Ν.Δ. 4201/1961, 7 και 14 επ. Β.Δ. 533/1963) και εις τα επί μέρους λοιπά βιβλία (άρθρ. 17 Β.Δ. 533/63) και την εν συνεχεία ενημέρωσιν των σχετικών βιβλίων Στατιστικής. β)Τμήμα χαρτοσήμου και επιστροφών. Η μέριμνα δια την επικόλλησιν των υπό του νόμου προβλεπομένων ενσήμων επί των αιτηθέντων πιστοποιητικών ή αντιγράφων εν συνδυασμώ με τα υπό των υπαλλήλων συντασσόμενα προς τούτο σχετικά δελτία και την επιστροφήν διαφόρων εγγράφων μετά των εισπραχθέντων τελών και δικαιωμάτων τα οποία, δια τους εν άρθρ. 13 του Β.Δ. 533/1963 αναφερομένους λόγους, δεν εγένοντο αποδεκτά προς καταχώρησιν εις τα οικεία βιβλία. γ)Τμήμα ελέγχου και παραδόσεως πιστοποιητικών. Ο έλεγχος της νομίμου σημάνσεως των εκδοθέντων πιστοποιητικών ή αντιγράφων, της κατά σειράν εκδόσεως αυτών και η εν συνεχεία παράδοσις των εις τους ενδιαφερομένους επί τη προσκομίσει του σχετικού σημειώματος. Διάρθρωση-Αρμοδιότητες Διεύθυνσης  ανανέωσης φθαρμένων βιβλίων,  αρχείου και Μηχανογράφησης Άρθρ.7.-«1.Την Διεύθυνση ανανέωσης φθαρμένων βιβλίων, αρχείου και Μηχανογράφησης συγκροτούν τα κατωτέρω τμήματα: α)Τμήμα ανανέωσης φθαρμένων βιβλίων και Αρχείου. β)Τμήμα Μηχανογράφησης. 2.Η αρμοδιότητα της Διεύθυνσης ανανέωσης φθαρμένων βιβλίων, αρχείου και Μηχανογράφησης ανάγεται στα κατωτέρω θέματα, τα οποία κατανέμονται μεταξύ των τμημάτων αυτής ως ακολούθως: α)Τμήμα ανανέωσης φθαρμένων βιβλίων και αρχείου. Η μέριμνα για την ανανέωση οιουδήποτε βιβλίου, του οποίου η φθορά εγκυμονεί κινδύνους καταστροφής του, την συντήρηση του αρχείου της υπηρεσίας, την βιβλιοδεσία των εισαγομένων συμβολαίων κ.λ.π., την αναβιβλιοδεσία των φθαρμένων βιβλίων και την συντήρηση των διαφόρων επίπλων και χώρων στέγασης της υπηρεσίας. β)Τμήμα Μηχανογράφησης. Η μέριμνα για την συντήρηση και επίβλεψη του Μηχανογραφικού αρχείου, τη φύλαξη των εισαγομένων στοιχείων στο μηχανογραφικό αρχείο, την αρχειοθέτηση των αντικαθισταμένων ευρετηρίων, τη παραβολή των εισαγομένων και αντικαθισταμένων στοιχείων του μηχανογραφικού αρχείου και ότι άλλο σχετίζεται με την μηχανογράφηση της υπηρεσίας». Το άρθρ. 7 αντικαταστάθηκε ως άνω από την 48929/27 Ιουν.-24 Ιουλ. 1984 (ΦΕΚ Β΄ 496) απόφ. Υπ. Δικαιοσύνης. Τμήμα Προσωπικού και Γραμματείας Άρθρ.8.-α)Αρμοδιότητες τμήματος Προσωπικού και Γραμματείας: Η μέριμνα δια την ρύθμισιν παντός θέματος αναγομένου εις την υπηρεσιακήν και πειθαρχικήν κατάστασιν του προσωπικού, της διακινήσεως της εισερχομένης και εξερχομένης αλληλογραφίας, της τηρήσεως εμπιστευτικού και κοινού πρωτοκόλλου ως και του σχετικού Αρχείου. Επίσης η μέριμνα της εκκαθαρίσεως των αποδοχών και λοιπών αποζημιώσεων του προσωπικού, της παρακολουθήσεως και διαχειρίσεως των πιστώσεων κλπ. δια την ομαλήν λειτουργίαν της υπηρεσίας, της ασφαλείας και καθαριότητος του καταστήματος ένθα στεγάζεται η υπηρεσία δια της καταλλήλου προς τούτο χρησιμοποιήσεως του βοηθητικού προσωπικού.